Den markante socialdemokratiske lokalpolitiker Morten Bo Bertelsen fra Thisted meldte sig søndag ud af det parti, han har været medlem af siden 1998 og kommunalbestyrelsesmedlem for siden 2002. Det oplyser LimfjordUpdate.dk. - Jeg har været glad for samarbejdet i den socialdemokratiske gruppe. Min beslutning skal ses i sammenhæng med partiets overordnede politik fra Christiansborg, som jeg ikke længere finder foreneligt med mit politiske ståsted. Jeg finder bl.a. de seneste stramninger på flygtningeområdet uforeneligt med mine grundlæggende værdier, siger Morten Bo Bertelsen til LimfjordUpdate.dk. Han opretholder sit mandat i Thisted Kommunalbestyrelse og forventer at repræsentere SF i stedet for.

Opsummering:
Morten Bo Bertelsen har meldt sig ud af Socialdemokraterne og ind i SF